Eccellentissime Princeps, 



Sublimia ac prorsus magnifica fuerunt vcteris Sacerdotis 
eloquia, qui, in ordine vicis suae Domino ministraus, prò 
acceptis benelìciis gratias agens, prae gaudio canebat : Be- 
nedictus Dominus Deus Israel, quia visitavit et fecit redem- 
ptionem plebis suae. (Lue. 1). Haec carmina in aestu ser- 
moni et cordis Clerus populusque S. Julii nuper alternis 
psallebat ; eademque carmina sunt ac eloquia mei in ordine 
vicis rneae hodiernam festivitatem celebrantis , in qua ve- 
terrima ista simulque insignis Basilica, glorioso Patri nostro 
et apostolo Julio sacra, pontificiae Tuao visitationis beneficio . 
exultat. Vivat Deus ! Quod erat in votis, quodque a pluribus 
lustris ardenti animo a Deo optimo maximo deprecabamur, 
hoc misericors Deus hodie nobis largitus est, ut abundantius 
novis charismatibus supernisque illustrationibus ornaremur. 

Omnibus quidem notum est, Insulam tui civilis princi- 
patus sedem, tot ecclesiarum caput ac matrern, gratiarum 
aerarium (1), faustissimae hystoriae monumentum, quotannis 
invisere libi placuisse, in eaque morari ad divina auxilia, 
quae ad Episcopatus munia obeunda maxime hac temporum 

calamitate requiruntur, in sacra solitudine postulanda. Om- 
nibus quippe compertum, Te hic clero populoque quotannis 
benedixisse, venerandos excepisse praelatos, principes quoque 
paterna humanilate honore fuisse prosecutum , atque, ad 
altare Divi Julii prostratum , Te validum hujus Dioecesis 
Patroni patrocinium fervcntibus precibus invocasse. 

Hodierna vero Tuae magnitudinis praesentia, jam dudum 
desiderata , consummatio erit operumque corona ; quoniam 
hac sacra lustratione personaliter oves tuas agnosces, pasces, 
corriges , ad fervorem excitabis ; earumque necessitatibus 
auctoritate, consiliis et charitate prospicies. 

Quamobrem nobis filiis devotis, ad pedes provolutis 
amantissimi Patris, exclamare fas est: Denedictus Dominus 
Deus Israel, quia visilavit et fccit redemptionem plebis suae! 
Et vere ; poteritne cor nostrum canticum comprimere Irium- 
phale? Seu potius: nonne Tu ipse gaudium conspicis quod 
in omnium vullu refulget? Vidisti quot navigia pacitìcas 
lacus nostri undas premunì. Vidisti quam acervatim undique 
incolae exlernique laeta occuirant frequentia. Audisti aèrem 
festivis clamoribus personantem : ob oculos habes templi 
pompam et Itipariae Ordines populumque Iaetantes libi sa- 
cram lustrationem ineunti gratiarum actiones exhibere; 
quorum omnium obseqiiia ac vota tibi proferens ego, prae- 
dicatorum minimus, Tuo multo jucundissimo conspectu con- 
tìrmatus , effuso animo una cum ipsis clamo : Denedictus 
Dominus Deus Israel, quia visitavit et fecit redemptionem 
plebis suae! 

Veniam quaeso , Excellentissime Princeps ; ad brevcm 
coucionem latino idiomatc de more habendam et Tua epi- 
scopali dignitas, et Tua sacra Insulae S. Julii visitatio me 
alliciunt ; ad quae celebranda eloquentia tempusque mihi , 
nunquam oratori oratio deesse poterit. 

Et revera: quisnam suo in pectore reverentiae sensus 
et officia in Tuam, qua polles, episcopalem dignitatem con- 
tinere poterit? Omnibus enim vel ab adolescentia comper- 
tum, Episcopum divinis sanctionibus, non ex hominum in- 
stitulis, plebi christianae ipsisque sacerdolibus supereminere. 
Neminem enim latet , in Apostolorum Actibus declarari : 
Spiritimi Sanctum posuisse Episcopos regere Ecclesiam Dei, 
quam acquisivit sanguine suo. (Act. XX). Neminem prae- 

terea fugit , Christum Jesum Mediatorem Dei et hominum 
Ecclesiam suam instituisse, atque ad eam aedificandam Apo* 
stolos elegisse , quibus ajebat : Ego elegi vos , ut eatis , et 
fructum a/feratis, et fructus vester maneat. Ite in mundum 
universum : praedicate Evangelium omni creaturae : docetc 
omnes gentes, baptizantes eos in nomine Patrie et Filii et 
Spiritus Sane ti , docentes eos servare omnia quaecumque 
mandavi vobis. Qui credidcrit et baptizatus fuerit , sai - 
vus erit ; qui vero non crediderit , condemnabitur. Qui 
vos audit, me audit ; qui vos spernit, me spernit. Accipite 
Spiritual Sanctum : quorum remiseritis peccata, remittuntur 
eis; et quorum retinueritis, retenta sunt: Ecce ego vobiscum 
sum usque ad consummationem saeculi. Denique neminem 
praeterit, hanc Dei Ecclesiam unam supra firmarti Petram 
fuisse institutam. Petro enim , qui Chrisli Jesu divinitatem 
fuerat confessus, Filius Dei vivi honoris et jurisdictionis ei 
concedens principatum , nitidis verbis loquebatur : Et ego 
dico libi, quia tu es Petrus, et super hanc Petram aedifi- 
cabo Ecclesiam incanì , et porlae inferi non praevalebunt 
adversus eam; et Ubi dabo claves regni coelorum ; et quod- 
cumque ligaveris super lerram , erit ligatum et in coelis ; 
et quodcumqne solvcris super lerram, erit solutum et in 
coelis. (Matth. XVI). Simon Jounnis, altera vice subjungebat 
(idei et charitatis Àuctor : Simon Joannis , diliges me plus 
bis ? Etiam, Domine; tu scis quia amo te. Dicit ci : pasce 
agnos meos. Dicil ei iterimi : Simon Joannis , amas me ? 
AH ille : Etiam Domine , tu scis quia amo te. Dicit ei : 
pasce oves meas. Dicit ei tertio: Simon Joannis, amas me?... 
Contristatus Petrus... dixit ei : Domine, tu nosti omnia. 
Tu scis quia amo te. Dixit ei : pasce oves meas. (Joan. C. 
ultim.) Et rursum : Simon , Simon; Ecce Satanas expetivit 
vos, ut cribrar et si cut triticum: ego autem rogavi prò te, ut 
non deficiat fides tua; et tu aliquando conversus confirma 
fratres tuos. Ecce ego vobiscum sum usque ad consumma- 
lionem saeculi. (Lue. XXII 31). 

Ex his omnibus praemissis colligere est , Ecclesiam Dei 
esse unam; et, cum sii una vera Dei Ecclesia, unum esse 
Episcopatum — unum Fidei (andamento , unum Charitatis 
communione. « Unum corpus, inquiebat Sanctus Cyprianus 
De Unitale Ecclesiae (de qua scribit et Apostolus ad Ephc- 

sios c. IV), unus spiritus, una lìdes, unum baplisma, una 
spes vocationis noslrae , unus panis , unus Dominus, unus 
Deus. Ergo Episcopati unus est, cujus partem in soliduin 
tenent singuli Episcopi. Nam Episcopi, prosequitur S. Doctor, 
rudii surlt solis Ecclesiae, qui, usquedum de sole parlici- 
pant, micant : sunt arboris Ecclesiae rami, qui, dum arbori 
conjunguntur , bonum fructum afTerunt ; rivali sunt, qui a 
fonte divino , idest ab unitatis centro quod est Roman us 
Pontifex, columna , et fìrmamentum veritatis , oraculum ac 
lìdei interpres , doctorum doctor , magistrorum magister , 
salutarem ac omnino purissimam aquarum venam unde- 
quaque derivantur. » 

Quae cum ita sint, videlicet cum Episcopatus licet numero 
multiplex sit unus , scito et animadverte , Excellentissime 
Princeps, veterrimam hanc ecclesiarum matrem, hoc illustre 
Sacerdotum collegium, nec non universae Ripariae incolas, 
licet errorum cohors, et nefariorum hominum deliramenta, 
et pesliferae ephemerides, et impii omnis generis libri longe 
lateque christianam socielatem , ut in ruinam adducant , 
adgrediantur, nullo fallacis et incredulae philosophiae vento 
circumferri , nullo modo doctrinarnm novitatibus plaudere , 
sed in te rerum divinarum Anlislitem vencrari , qui nos 
doces ac moderaris, ut crescamns, uti habet Aposlolus, in 
unitatcm f idei , in virum perfectum , in incus urani aelatis 
plenitudinis Christi. (Ad EphesiOs IV). Colluctalio, ut veruna 
falcar, piane terribili; co quod portae inferi viribus unitis 
praevalere contendant ; Tibique notum exploratumque est , 
pestem et contagium haeresis et schismatis ad id mali de- 
venisse , ut saepe saepius Romanus Pontifex , Episcopatus , 
clerus et Christiana plebs ibis verbis deprecari teneantur : 
Exsurge, Domine; ad j uva nos! Domine, salva nos: perimus!... 
Attamen nec haeresis, nec schisma, nec rationalismus, qui 
religionis est piena negatio, seu potius individuali s idolola- 
tria, ut ajebat P. Lacordaire (2), in hanc S. Julii Ripariam, 
et eo minus in liane benedictionis Insulam, non modo non 
serpere, sed nec obrepere potuit. 

Tu itaque jamjam ad limina apostolorum Petri et Paoli 
profecturus, memento nostri. Angelico ac immortali Pontifici 
Regi Pio IX, qui Generale Concilium, ut ab Ecclesia et ci- 
vili societate omnia amoveantur mala quibus miserandum 

in modum perturbantur ac divexantur, indieere non dubi- 
tavit (3), nostrani fldem dicito, devotionem , amorem, ple- 
namque obedientiani : dicito , nos multa mala fuisse per- 
pessos, ingentes vidisse ruinas, terribilesquc minas tollerasse, 
sed bonum certamen perpetuo certasse et (idem servasse : 
dicito, nos quae Ipse approbat adprobare; nos rejicere ac 
damnare quae Ipse in Syllabo rejecit et damnavit: dicito, 
nos pontiQcatus Sui jura et privilegia quia divina tueri, 
eademque me Venetiis coram Eminentissimo Cardinali Pa- 
triarcha, Patavii , Tarvisii et Mediolani hoc ipso anno, in- 
genti civium frequentia plaudente , defendisse (4) : dicito 
tandem, nos orationibus, sacrifìciis, obsecrationibus nostris 
ad Deum plenum Ipsius triumphum sollicitare. 

Hi sensus et haec reverentiae officia in Tuam, qua ex- 
cellis, episcopalem dignitatem ; prò qua excellentioruin vir- 
tutum radiis micante impraesens ex animo canimus : Bene- 
nedictns Dominns Deus Israel, quia visitarti et fedi re- 
demptionem plcbis suae ! Et si tua mihi indulgerei mode- 
stia , virtutum exponerem agmina , et praecipue dicerem 
humilitatis spiritum quo Teipsum despicis ; orationis quo 
aestuas ; pietatis quo ardes, ut Dei ac Deiparae cultus pro- 
movcatur atque propagetur. Dicerem, si mihi fas esset, an- 
gelicam vitae integritatem , superabundantem Sapientiae 
Scientiacque thesaurum, et praesertim Tuam in omnes egenos 
et in omne opus bonum liberalitatem, qua commota et grata 
Dioecesis universa ad perennem rerum memoriam identidem 
canit: Bcncdiclus Dominus Deus Israel, quia visitavit et 
fccit redemptionem plebis suae! Dicerem.,.. 

Sed cum haec aliaque permulta quae praeteream, ne tibi 
sim molestus, notoria sint et altius commendata, sinas vclim, 
Excellentissime Princeps, ut Sancti Julii Basilica libi devota 
corde magno aoimoque grato exultans gratulansque Tibi 
sacram visitationem ineunti exclamet: Ave, Pater, Pastor, 
Princeps. Haec laetitiae dies, novae lucis atque salutis. f$ja 
ergo : macte animo ; defuoctis suffragare ; oves , quae pa- 
storem te agnoscunt quaeque a te cognoscuntur, salutaribus 
Verbi Dei pascuis pasce , Confirmationis Sacramento in 
Chrisli militia adscribe credentes. Sacerdos et ponlifex , et 
virtutum opifex , pastor bone in populo , qui placuisli Do- 
mino ; ave ; gaude ; ora ; loquere. Ave , quia episcopali 

omatus dignitate : gaude prò devota fidelium frequenti : 
ora prò populo libi commisso et prò Dei Ecclesia: loquere 
ovibus, quae Tuo pendent ab ore, ut verba vitae aeternac 
audiant atque custodiant. Haec Insula, jamdudum Domina 
gentium, facta est quasi vidua; sed pretiosis fastis monu- 
mentisque gloriosa. Hic Sancti Patris nostri Julii ncc non qua- 
tuor Eroum corpora in pace sepulta sunt. Hic cum Sanctis 
vigilavit ad Dominum in oratione et conversatus est immor- 
talis disciplinac ecclesiasticae athleta S. Charolus Borroraoeus. 
Hic Varallum aditura ad sacrosancta Christi Passionis My- 
steria meditanda, bis S. Angela Merici a Brixia sua vota 
et supplicia profudit. Haec Insula venerabili Charolo a Ba- 
silica Petri in deliciis fuit, qui S. Patroni cultum vehementer 
prornovil, et primi parvi Seminarii ad pueros in bonitate et 
disciplina et scientia imbuendos fundamenta jecit. Hic cum 
Barbarorum exercitus eorumque Duces Medio (Evo Nova- 
riensem agrum percurrerent devastarentque, Episcopi Dioe- 
cesana munia exercebant. Hic, debellato Berengario, Otho I 
Imperator Novariensibus Episcopis et sancti Julii Canonicis 
possessiones juraque usurpata restituens, addensque novas 
donationes splendido diplomate (5) ad divinum auxilium 
impetrandum, Deo Optimo Maximo prò victoria grates per- 
solvit ; et canonicorum Collegium privilegiis honoribusque 
exornatum longo fere mille annorum spatio Othonis animae 
pacem perpetuam est adprecatum. Hic deniquc primi Na- 
poleoni usurpatine consummata oppressum cernis Capi- 
tulum, sed Charoli Felicis augustissimi Sabaudiae Principi 
et Eminentissimi Tui Antecessoris Cardinali Episcopi Morozzo 
munificenti in pristinum reslitutum. Ilic.... Heu me mise- 
rum !.... Vox me fruslralur hiantem.... Horrescit animus.... 
Religio, mocrorc confccta, luctus veste se induit; sed unacum 
Pio Papa IX impavida et sccura eventus expectat.... 

Verum vox Summi Pontifici, ut ad unitatcm {idei atque 
ad veritatis agnitionem perveniant omnes dissidentes et 
adversarii, ut fiat unum Ovile et unus Pastor, ad Concilium 
vocantis , cor meum erigit atque solalur. Exinde haec ju- 
cundissima sacrae Visitationis dies animos nostros in fide 
et charilate confìrmat. Et ego , finem orationi imponens , 
amplissimi Saccrdotalis Senatus populique universi interpres, 
strenuo Episcopatui catholico generatim ac potissimum Ja- 

cobo Philippo Gentile Episcopo Novariae et S. Jalii Principi (6) 
fausta omnia ominari optimum duco. Atque ita, auspice Deo, 
confusa atque devicta, dentibus fremens et tabescens, im- 
pietas clamabit: Galilaei Religio, iterum atque iterum vici- 
sti !.... Et nos , prò benefìciis gralias agentes in spe et in 
virtute Spiritus Sancii, usque nunc hac in Insigni Basilica, 
tot ecclesiarum matre, ante Tuae magniludiuis conspectum, 
praecanimus : Benedictus Dominus Deus Israel , quia visi - 
tavit et fecit redemptionern plebis suae. — Fiat ! Fiat ! 

ADNOTATIONES 



(1) Ven. Cliarolus a Basilica Petri in snis Scriptis die 20 Maji 
-100! sancii Julii Insularn gratiarum aerarium appellai. Hoc patel 
elioni ev devolione populorum quoiannis, sta tis temporibus, ad 
S. Julii sepulclirum undique convenienlium. 

(2) P. Lacordaire in Sermone 70, perbelle rationalismum definit 
ac percutit, ipsum vocans iniividualem idololalriam. Rationalismns 
enim Ecclesiae auctoritalem rejicit et denegai, seseque deliramentis 
exponit rationis quae, juxta ipsum Leibnilium, non jam naturali» 
principia, non criterium inlimumque sensum.sed pravas sequitur 
alTectiones. Hinc ralionalistae in lenebris et in umbra morlis am- 
bulare bene dicuntur : hinc in Sillabo sub N. HI, sapienler rationis 
idololatria damnalur. 

(3) In Bulla .Eterni Putrii Filini , III Kalendas Julias anno 
1868, qua Pius Papa IX Oecumenicum Concilium indixit, congeriem 
reperire est malorum , quibus miserandum in raodum civilis so- 
cietas divexatur. Utinam qui judicant terram, Concilii sapientialia 
verba vitaeque canones.auscultent, sapiant et inlelligant! 

(4) Permulli hac temporum calamitate renati sunt errores, 
auibus adversus Dei Ecclesiam porlae inferi praevalere conten- 
uunt. Hos errores immortalis summus Pontifex Pius IX per Sylla- 
bum datum Romae apud S. Peirum die Vili Decembris anno 1864, 
vel periculi, vel lemeritatis, vel erroris nota, vel anathemate per- 
cussit. Sed error, qui Satanae arride!, quemque modo hjpocrisi, 
modo sophismatibus, modo omnigenis machinationibus propagare 
conalur, est UssiUrum Wiclephique furor in temporalem Ecclesia» 
potesiatem. Ad catholicorum conscienliam dirigendam , ut praete-- 
ream quae Eminentissimus Cardinalis Mathieu, Dupanloup et Epi- 
scopi urbis et orbis sapientissime docuerunt, Suroini Pontiflcis 
verba, quae S. Sedis Apostolicae temporali Dominii jus consti- 

tuunt, sunt prorsus declaraloria. En verba : In praesentibus cir- 
cumstuntiis ad spirituali.! potestatis exercitium et independenliam ne- 
cessaria est temporalis Pontificis potestas. Oh sapientissimam vene- 
randamque declarationem ! Aperte loquar. Papa, qui veritatis, ju- 
stitiae ac libertatis oraculum est et vindex, temporalis Domini! 
necessitatem in praesentibus circumstanliis declaravil; quam ne- 
cessitatem mirabili eloquio Civiutas Cathouca dogma providenliale 
nuncupavit. Temporalis Dominii necessitas impraesentiarum divina 
Pontifìcis missione patefacta est. Vae mundo, si impietas mirabile 
hoc Providenliae opus adgrediretur et conculcarci I Yerilas, ju- 
slilia ac vera libertas statim sulTocarentur , barbariesque efferata 
longe lateque suum dilataret imperium. Benedictus Deus, qui Petri 
Ejusque successorum thronum perpetuis prodigiis ad Ecclesiae 
bonum, civilisque socielalis saluterò Romae instituitl Roma diri* 
stiana , quae supra paganae idololalriae rudera Pontificale solium 
aedificavit, divinam veritatis, justitiae ac libertatis lucem ubique 
terrarum semper expandit. Monumentis piena est hystoria. Et quod 
mirum miserrimis bisce temporibus, ut veritas innotescat, me 
Pontifici juris caussam Venetiis, Patavii , Tarvisii ac Mediotani 
hoc anno perorante, mirabili Pontifici-Regi Pio IX, invicto verita- 
tis, justitiae et libertatis propugnatori a maxima civium frequentia 
acclaraatum est: Dominus conservet Eum, et vivificet Eum et bea- 
tum facial Eum in terra, et non tradat Eum in animam inimicorum 
Kjus ! . . . Oh suavem gloriosamque recordationem I Pax et miseri- 
cordia Dei illos sapientes comitetur eosque coronet, ut fulgeant 
in perpetuas aeternitates I 

(5) Othonis I diploma , quod a canonicorum Collegio religiose 
asservatur, actum est in Villa quae dicilur Horta, anno Incarna- 
tionìs Dominicae 962. 

(6) Ex quo D. D. Jacobus Philippus Gentile Episcopus Novariae 
consecratus, Dioecesira administrat, plurima eademque splendida 
pielalis et iiheralitatis monumenta ab ipso erecta valde diffìcile 
«numerare. Testem appello Novariam, varallum, Burgomanerium, 
Yacciagum , Ornavassum, Rhè, Gaudianum. Brevius dicam : testes 
voco Ecclesias et pene omnes Paraecias. Universa enim Dioecesis, 
quae ab Eccell.mo licet valetudinario lustrata est, adventus Ejus 
dies albo lapillo signavit. Dine fausta omnia Jacobo Philippo Gen- 
tile Episcopo Novariae ac S. Julii Principi ominare dignum et 
aequum est. 



Nihil obslat ut preio cudatur — Dat. Petinasci . die X aept. 
Ex mandato Excellentissimi Episcopi, Can. FARA, V»c. tien. 

